1 priedas. Kvietimas pateikti pasiūlymą

Kvietime pateikti pasiūlymą pateikiama ši informacija:

1. Užsakovo pavadinimas, pagal kurio CPO LT pateiktą užsakymą, atliekamas konkretus pirkimas;
2. nuoroda į DPS dalį;
3. pirkimo objekto techninė specifikacija;
4. pasiūlymo pateikimo terminas (kuris negali būti trumpesnis kaip Viešųjų pirkimų įstatyme nustatytas minimalus pasiūlymų pateikimo terminas, taikant DPS);
5. kiekiai (apimtys);
6. projekto pavadinimas;
7. paslaugų pavadinimai (projekto parengimo paslaugų užsakymo atveju nurodoma projekto rūšis – techninis projektas, darbo projektas ar techninis darbo projektas, projekto dalys, kurias būtina parengti ir projekto ekspertizės privalomumas);
8. projektuojamo statinio pogrupis (-iai) pagal STR 1.01.03:2017
9. informacija ar statinys yra kultūros paveldo objekto teritorijoje, jo apsaugos zonoje ir kultūros paveldo vietovėje (ar nėra joje);
10. statinio (objekto) adresas;
11. statinio remonto/rekonstrukcijos atveju – esama statinio (objekto) naudojimo paskirtis pagal kadastro duomenis; naujo statinio statybos atveju – projektuojamo statinio plotas, tūris;
12. projektuojamo statinio nekilnojamojo turto registro duomenys – statiniui ir/ar žemės sklypui suteiktas unikalius numeris;
13. projektinių pasiūlymų parengimo užduotis (kai užsakomas projektinių pasiūlymų parengimas), techninė užduotis (kai užsakomas projekto parengimas, bet neužsakoma techninės užduoties parengimo paslauga), laisvos formos raštas su užsakovo pageidavimais projekto parengimui (kai užsakoma techninės užduoties parengimo paslauga), kiti privalomieji projekto rengimo dokumentai, pateikiami užsakovo (kadastro registro dokumentai, prisijungimo bei specialiosios sąlygos, jei neužsakoma atitinkama paslauga, anksčiau parengti projektiniai pasiūlymai ir t.t.).
14. numatoma statinio (objekto) skaičiuojamoji kaina su PVM;
15. konkretaus pirkimo maksimali kaina su PVM. Perkant projektavimo paslaugas kartu su projekto vykdymo priežiūra projekto vykdymo priežiūros paslaugos kaina turi būti ne mažesnė kaip 15 proc. konkretaus pasiūlymo kainos, perkant projektinių pasiūlymų ir projekto rengimo paslaugas, projektinių pasiūlymų rengimo kaina turi būti ne didesnė kaip 20 proc. konkretaus pasiūlymo kainos;
16. ar reikalaujama papildoma pirkimo sutarties įvykdymo užtikrinimo priemonė (banko garantija/draudimo bendrovės laidavimo raštas), kai planuojama pirkimo sutarties kaina didesnė nei 10 000 Eur su PVM;
17. ar privalomas visuomenės informavimas apie numatomą statinių projektavimą ir visuomenės dalyvavimas svarstant statinių projektinius pasiūlymus (tik projektinių pasiūlymų užsakymo atveju);
18. reikalaujami atlikti tyrimai (tyrimų užsakymo atveju). (Tyrimų užsakymas galimas tik kai užsakomos ir kitos projektavimo paslaugos);
19. reikalaujamas parengtos dokumentacijos popierinių egzempliorių skaičius;
20. informacija, ar reikalaujama saugoti parengtos dokumentacijos originalą;
21. informacija, kuris subjektas apmoka už statybą leidžiančio dokumento išdavimą;
22. informacija, kuris subjektas apmoka už prisijungimo ir specialiųjų projektavimo sąlygų išdavimą
23. Paslaugų suteikimo terminai (-us) (Užsakovas terminą nurodo priklausomai nuo įsigyjamų paslaugų pobūdžio). Tuo atveju, kai Paslaugos susideda iš kelių dalių, visų Paslaugų sudedamųjų dalių nurodyti terminai yra sumuojami. Kai Paslaugos teikiamos keliems statiniams, tačiau vienam objektui, esančiam toje pačioje statybvietėje, Paslaugų, teikiamų atskiriems statiniams suteikimo terminai nėra sumuojami, o pirkimo sutarties Paslaugų suteikimo terminas nustatomas pagal ilgiausią vieno iš objekto statinių Paslaugų suteikimo trukmę;
24. pirkimo sutarties įsigaliojimo data;
25. atsiskaitymo už Paslaugas terminas (ne daugiau kaip 30 kalendorinių dienų);
26. Užsakovo nurodytas už Pirkimo objektą atsakingas asmuo (vardas, pavardė, pareigos, tel. Nr., el. paštas);
27. Užsakovo nurodytas už Pirkimo sutarties vykdymo priežiūrą atsakingas asmuo (vardas, pavardė, pareigos, tel. Nr., el. paštas);
28. Užsakovo nurodytas už Pirkimo sutarties/ jos pakeitimų paskelbimą atsakingą asmenį (vardas, pavardė, pareigos, tel. Nr., el. paštas);
29. pasiūlymų vertinimo kriterijai ir tvarka. Pasiūlymų ekonominis naudingumas vertinamas pagal kainą arba kainos ir kokybės santykį;
30. informacija apie pasiūlymo kainos pateikimą. Pasiūlymo kaina turi būti nurodoma eurais, nurodant 2 skaičius po kablelio;
31. PVM tarifas;
32. informacija, kad alternatyvūs pasiūlymai nepriimami.
33. interneto adresas, kuriuo CVP IS ar kitur yra paskelbti pirkimo dokumentai;
34. pasiūlymo pateikimo ir kalba, kuria jis turi būti parengtas;
35. kvietime pateikti pasiūlymą gali būti pateikiama ir kita informacija apie pirkimo sąlygas bei informacija, kurią turi nurodyti ir / ar pateikti DPS tiekėjas pasiūlyme;
36. formuodamas užsakymą, užsakovas įkeliamuose dokumentuose turi nurodyti, ar laimėjęs tiekėjas bus pagrindiniu projektuotoju ir turės skirti viso projekto vadovą.

\_\_\_\_\_\_\_\_\_\_\_